
Tisztelt Képviselő-testület!

A polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény szerint a polgármester illetményét  a – 2008. január 1-jétől : 38.650,- Ft összegű - illetményalap és a törvényben meghatározott határokon belül megállapított szorzószám szorzataként kell megállapítani.  A szorzószámot 7,0 – 9,0 között kell megállapítani.

A képviselő-testület 2008. január 1-jétől hatályos határozatával 7,0 szorzószám alapulvételével állapította meg a polgármester illetményét.

Az idei évi költségvetésben nem emelkedett a korábbi illetményalap (38.650 forint), így a polgármesteri illetmény emelésére a szorzószám emelésével kerülhet sor.   

A képviselő-testület a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi  LXIV. törvénynek (Ptv.) vonatkozó rendelkezései szerint  a polgármester költségátalányát az illetménye a 20 %-ának megfelelő összegben állapította meg. 
A 2009. január 1-jétől hatályos jogszabály-módosítások több ponton is hátrányosan érintették a polgármestereket. Egyrészt ettől az időponttól adókötelessé vált a polgármesteri költségtérítés, másrészt az időközben megszüntetett, tizenharmadik havi illetmény helyébe lépő illetménykiegészítésre a polgármesterek nem váltak jogosulttá. A két intézkedés következtében összesen körülbelül nettó 17.700 forinttal lett kevesebb a havi járandósága a polgármesternek. 

Amennyiben a megállapítható szorzószámok (7-9) keretén belül, 7,5 szorzószám lenne megállapítva a polgármesternek, akkor az idei évi járandósága körülbelül elérné a tavalyi évit.

Kérem, hogy a költségvetési rendelet elfogadása előtt a képviselő-testület vitassa meg az előterjesztést és döntsön. 

Határozati javaslat

a polgármester illetményéről

1.) Fácánkert Község Önkormányzatának Képviselő-testülete 2009. január 1-jei hatállyal Orbán Zsolt polgármester illetményét 7,5 szorzószám és 38.650,- Ft összegű illetményalap alapulvételével  289.875,-Ft-ban állapítja meg.
2.) A polgármester költségátalányára vonatkozóan a 25/2008. (II.14.) számú határozat  2. pontja továbbra is hatályos.

(2.) A képviselő-testület a polgármester részére illetménye 20 % - ának megfelelő összegű költségátalányt állapít meg.)

